Շիրին Աբու Ակլե

**Շիրին Աբու Ակլե** (, ), քաթարյան Al-Jazeera հեռուստաալիքի  պաղեստինա-ամերիկացի լրագրող, փորձառու հեռուստալրագրող ով հայտնի է եղել արաբա-իսրայելական հակամարտության գոտուց իր համարձակ ռեպորտաժներով:

Աբու Ակլեն սպանվել է,  2022 թվականի մայիսի 11-ին՝ Հորդանան գետի Արևմտյան ափի Ջենին պաղեստինյան փախստականների ճամբար ներխուժման մասին ռեպորտաժը նկարահանելիս՝ գլխին ստացած մահացու հրազենային կրակոցից: Իսրայելի պաշտպանության ուժերը խոստովանել են, որ մեծ է հավանականությունը, որ Աբու Ակլեն սխալմամբ գնդակահարվել է իսրայելցի զինվորի կողմից՝ զինվորների մեքենայի վրա պաղեստինյան զինյալների հարձակման ժամանակ:

## Կենսագրություն
Աբու Ակլեն ծնվել է 1971 թվականին Արևելյան Երուսաղեմի Բեյթ Հանինա թաղամասում, հունական կաթոլիկ մելքիթի ընտանիքում։

1987 թվականին, միջնակարգ դպրոցն ավարտելուց հետո, նա ընդունվել է Յարմուկ համալսարան՝ Իրբիդում, Հորդանան։ Սկզբում սովորել է ճարտարապետություն, ապա ընտրել լրագրությունը, որը դարձել է նրա մասնագիտությունն ու կոչումը։

## Լրագրողական գործունեություն
1990-ականների սկզբին նա վերադարձել է Պաղեստին։ Աշխատել է մի քանի լրատվամիջոցներում, այդ թվում՝ «Պաղեստինի ձայն» ռադիոյում և Ամմանի արբանյակային ալիքում:

1997 թվականին նա միացել է «Ալ Ջազիրա» հեռուստաալիքին՝ դառնալով Կատարի արաբալեզու ցանցի առաջին կին թղթակիցներից մեկը։

Նրան  առավել հայտնիություն է բերել  2000 թվականին «Երկրորդ Պաղեստինի Ինթիֆադայի» լուսաբանումը:

Նաև որպես հեռուստալրագրող, պատրաստել է ռեպորտաժներ Գազայի պատերազմների մասին 2008, 2009, 2012, 2014 և 2021 թվականներին․ Իսրայելի հյուսիսում գտնվող խիստ ռեժիմի բանտից վեց պաղեստինցիների համարձակ փախուստի մասին, որը տեղի է ունեցել 2021 թվականի սեպտեմբերին: Նա նաև լուսաբանել է տարածաշրջանային նորությունները՝ 2006 թվականի Լիբանանի պատերազմը:

## Սպանություն
2022 թվականի մայիսի 11-ին Շիրին Աբու Աքլեն նկարահանող խմբի հետ միասին ռեպորտաժ էր պատրաստում «Ալ-Ջազիրա» հեռուստաընկերության համար Հորդանան գետի արևմտյան ափի Ջենին քաղաքից: Այդ օրը Իսրայելի Պաշտպանության Բանակի զինծառայողները իրականացրել են ռազմական գործողություն փախստականների ճամբարի տարածքում՝ Երուսաղեմում տեղի ունեցած ահաբեկչություններից հետո։ Չորս հոգուց բաղկացած նկարահանող խումբը՝ ովքեր կրել են  սաղավարտներ և զրահաբաճկոններ «press» մակագրությամբ, գտնվել է ճամբարի մոտակայքում, երբ նրանց ուղղությամբ  Իսրայելի պաշտպանության ուժերի կողմից արձակվել է մի քանի առանձին կրակոց:

## Հուղարկավորություն
մինի|Շիրին Աբու Աքլեի հուղարկավորությունը
Մայիսի 13-ին հազարավոր մարդիկ մասնակցել են Շիրին Աբու Աքլեի հուղարկավորությանը։ Հուղարկավորության ընթացքի ժամանակ, երբ մասնկաիցները Երուսաղեմի Սուրբ Ջոզեֆ հիվանդանոցից  լրագրողի դագաղը տանում էին դեպի  Սուրբ Մարիամ Աստվածածնի Ավետման տաճար իսրայելի ոստիկանությունը կիրառեց մահակներ և ծխային նռնակներ։ Արևելյան Երուսաղեմում հուղարկավորության ընթացքում տասնյակ մարդիկ վիրավորվեցին։

## Սպանության հետաքննություն
Աբու Աքլեի սպանությունը լայն արձագանք է գտել ողջ աշխարհում։ ՄԱԿ-ի գլխավոր քարտուղար Անտոնիո Գուտերեշը և  բարձրաստիճան այլ պաշտոնյաներ դատապարտել են լրագրողի սպանությունը և կոչ արել անկախ հետաքննություն անցկացնել և մեղավորներին պատասխանատվության ենթարկել: Նրանց միացել են ՅՈՒՆԵՍԿՕ -ի գլխավոր տնօրեն Օդրի Ազուլեյը և Մերձավոր Արևելքի խաղաղության գործընթացի ՄԱԿ-ի հատուկ համակարգող Թոր Վեննեսլանդը: ՄԱԿ-ի Մարդու իրավունքների գերագույն հանձնակատարի գրասենյակն իրականացրել է իր սեփական հետաքննությունը և եզրակացրել, որ լրագրողին սպանած թիրախային կրակոցներն արձակվել են իսրայելցի զինվորականների կողմից, այլ ոչ թե պաղեստինցիների կողմից անկանոն կրակոցների միջոցով:

## Ճանաչում և մրցանակներ
* Նա առաջադրվել է 2022 թվականի Անդրեյ Սախարովի անվան Մտքի ազատության մրցանակին, որը շնորհվում է Եվրոպական խորհրդարանի կողմից՝ ԵՄ բարձրագույն մրցանակը մարդու իրավունքների պաշտպանների համար (հետմահու)։

## Հիշողություն
* Շիրին Աբու Աքլե մրցանակ՝ ԶԼՄ-ների ոլորտում գերազանցության համար: Մրցանակը սահմանվել է Բիրզեյթի համալսարանի կողմից: Պաղեստինյան ԶԼՄ-ների մասնագետներին շնորհվում է ամեն տարի մայիսի 11-ին՝ լրագրողի մահվան օրը։
* Շիրին Աբու Աքլե կրթաթոշակ «Լրագրության և լրատվամիջոցների բնագավառում ակադեմիական նվաճումների համար»: Կրթաթոշակը սահմանվել է Բիրզեյթի համալսարանի կողմից: Պարգևատրվում է մեկ աչքի ընկնող ուսանողի որպես մրցանակ ակադեմիական գերազանցության համար:

## Ընտանիք
Ծնողներ՝ Լուլի և Նասրի Աբու Ակլե։

Եղբայր՝ Անտուան Աբու Ակլե։

Զարմուհի - Լինա Աբու Ակլե- պաղեստինահայ իրավապաշտպան . Նա դարձավ միջազգային արշավի դեմքը, որը պահանջում էր Իսրայելից պատասխանատվություն իր մորաքրոջ՝ Շիրին Աբու Ակլեի մահվան համար: Ըստ Time ամսագրի՝ նա 2022 թվականին ընդգրկվել է 100 հայտնի կանանց ցուցակում։

## Ծանոթագրություն

## Արտաքին հղումներ

 
Կատեգորիա:21-րդ դարի լրագրողներ
Կատեգորիա:Պաղեստինցի լրագրողներ
Կատեգորիա:Սախարովի անվան մրցանակակիրներ